
REFERAT
Privind participarea Consiliului Local în calitate de coorganizator la manifestarea „Congresul al VI-lea de Angiologie cu participare francofonă”, organizată de Forumul Român de Angiologie
Referitor la solicitarea nr. SC2004 - 020996/ 30.11.2004 a Forumului Român de Angiologie privind organizarea manifestării „Congresul al VI-lea de Angiologie cu participare francofonă” la Timişoara în perioada 27-30 octombrie 2005.

Congresul îşi propune să actualizeze cunoştinţele de angiologie, să prezinte experienţa centrelor medicale din România şi optimizarea terapiei bolilor vasculare, domeniul în care au fost înregistrate progrese în ultimii ani, precum şi prezentarea experienţei acumulate la Timişoara în domeniul diagnosticului şi tratamentului bolii varicoase, în care suntem consideraţi lideri naţionali.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 50.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

